बड़ूही (अनिल): पूर्व कांग्रेस सरकार में मंत्री रहते सिर्फ एक विधानसभा क्षेत्र तक सिमटे रहने वाले नेताओं को आज प्रदेश की चिंता क्यों हो रही है इसकी वजह जनता बखूबी जानती है। प्रदेश सरकार में ग्रामीण विकास, पंचायतीराज, पशु एवं मत्स्यपालन मंत्री वीरेंद्र कंवर ने कहा कि कभी लोक संस्कृति तो कभी लोक नृत्य पर टिप्पणी, कभी सरकार को अस्थायी तो अन्य आरोप लगाने वाले लोगों के बारे जनता जानती है कि यह सब क्यों हो रहा है। कैबिनेट मंत्री ने कहा कि सी.एल.पी. नेता मुकेश अग्निहोत्री नेता विपक्ष का दर्जा न मिल पाने और सता जाने की वजह से अंटशंट टिप्पणियां कर रहे हैं।